Eerste foto’s van prins Louis gedeelPrins Louis (26 April 2018) Foto: Hertogin van Cambridge via sosiale media Die hertog en hertogin van Cambridge het twee foto’s van prins Louis op sosiale media gedeel. Louis Arthur Charles, wat as prins Louis van Cambridge bekend sal staan, is op 23 April 2018 gebore en het 3.9 kg met sy geboorte geweeg. Die twee foto’s is deur die hertogin van Cambridge, Kate Middleton, geneem. Die foto van prins Louis is op 26 April geneem en die foto van prinses Charlotte saam met haar nuwe boetie is op 2 Mei, Charlotte se derde verjaarsdag, geneem. “Hul Koninklike Hooghede bedank die publiek vir al die goedhartige boodskappe ná die geboorte van prins Louis en op prinses Charlotte se derde verjaarsdag.” Kate en haar man, die hertog van Cambridge prins William, se oudste seun prins George, is op 22 Julie 2013 gebore.